projecte-aina/catalan_government_crawling huggingface dataset:
El passat 13 de desembre, una vintena de persones provinents d'administracions públiques, organitzacions sindicals i patronals, col·legis professionals i entitats associatives, van participar en la Constitució del Grup de Treball per a l'abordatge de la Violència a l'àmbit laboral.
Aquest nou instrument, emmarcat dins la Comissió Nacional per a una Intervenció Coordinada contra la Violència Masclista es constitueix amb l'objectiu d'avançar de forma coordinada i col·laborativament, en la eradicació de la violència masclista en l'àmbit del treball.
El Grup de treball, formarà part dels grups que nodreixen l'estructura de la Comissió, tal i com es contemplava en el Decret 60/2010, d'11 de maig, que la creava i n'establia l'estructura arran de l'apartat 1 de l'article 82 de la Llei 5/2008, de 24 d'abril, del dret de les dones a eradicar la violència masclista, on es dicta la creació de la pròpia Comissió.
Les persones participants en aquesta primera sessió van proposar, com a objectiu prioritari, solventar la mancança de dades quantitatives i qualitatives dels casos subjacents o denunciats de violència a la feina.
Com a primer pas, es realitzarà, aquest 2020, un buidatge de les dades i indicadors que recullen diferents enquestes que poden estar relacionats directament amb la violència a l'àmbit laboral i valorar la necessitat i oportunitat de realitzar, en els propers anys, una enquesta específica de violència a l'àmbit laboral.
D'entre les enquestes que indaguen en la violència a l'àmbit del treball destaquen la Tercera Enquesta de Condicions de Treball de Catalunya, l'Enquesta de Violència Masclista a Catalunya del 2016 i l'Enquesta de Salut de Catalunya, i permetran detectar aquelles dades que no es recullen.
Les conclusions del Grup de Treball es traslladaran al Ple de la Comissió Nacional, òrgan encarregat de formular propostes i recomanacions d'actuació als poders públics catalans per avançar en la prevenció de la violència masclista.
La primera fornada de tècniques i tècnics en Promoció de la Igualtat acaba d'obtenir els seus diplomes de graduació a l'Institut Can Vilumara de l'Hospitalet de Llobregat.
Disposen ja d'un títol que els permet accedir directament al mercat laboral o continuar els seus estudis a la universitat.
Constitueixen el primer nucli d'un gruix de professionals que contribuiran, cada cop en major nombre i mesura, a eradicar les desigualtats de sexe en una societat que està exigint ser, pel que fa a drets i llibertats ciutadanes, plena i efectivament igualitària.
La presència de la consellera Dolors Bassa en l'acte de lliurament de certificats, pronunciant la lliçó de tancament del grau, ha evidenciat la determinació i el suport del Departament de Treball, Afers Socials i Famílies envers la nova titulació, que va impulsar des del seu origen fa prop d'una década.
Quatre tècniques d'igualtat de la primera promoció de l'Institut Can Vilumara creen una cooperativa en acabar els estudis.
El projecte d'aquestes emprenedores, Amaltea Igualtat, retornarà a la societat els coneixements i el compromís cultivats a les aules.
La directora general d'Igualtat reclama reconeixement públic per a empreses, entitats i col·lectius que «des de fa anys treballen, per convicció, en favor de la igualtat al nostre país».
La feina, afirma, és la millor política social.
Els ens locals de Catalunya comencen a esdevenir un referent de primer ordre en la igualtat d'oportunitats de dones i homes en el treball.
El Contracte programa amb el Departament de Treball, Afers Socials i Famílies n'està sent l'instrument.
El Departament de Treball, Afers Socials i Famílies és soci local del projecte interuniversitari PASSAGE, que lidera la Universitat de Lió i que pretén fer homologables a tot Europa els 'curricula' de les professions que promouen la igualtat d'oportunitats.
La investigadora de la London School of Economics Konstantina Davaki lliura al Parlament europeu un aclaparador informe sobre desigualtat d'oportunitats, qualitat laboral i coresponsabilitat de dones i homes, separats en dos móns al mateix continent.
Pintades i eslògans reivindicatius palesen que encara, a un segle de l'activisme de les primeres sufragistes, els vells estereotips de gènere continuen vigents i pràcticament immutables en l'imaginari col·lectiu.
Formació per a empreses i professionals
La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica
La presidenta de la Societat Catalana de Tecnologia desenvolupa, a més d'una reputada tasca docent i investigadora, una intensa activitat divulgadora entre els i les adolescents amb trets d'insubmisa militància.
Objectiu: qüestionar estereotips i remoure complexos adquirits per tal que noies i nois es reconeguin en peu d'igualtat de capacitats envers la ciència i la tecnologia.
No es tracta tant de despertar vocacions, que també, sinó d'afavorir que la igualtat entre els sexes que mostren els resultats de l'Informe PISA es reflecteixin efectivament en futures carreres professionals.
Si més no, crear consciència de que, com aconsella la intel·ligència científica, és preferible caminar amb un dubte que amb un mal axioma.
La distància entre homes i dones en les TIC no para de créixer, alerta un informe de la UE.
La presència i el protagonisme de les dones al MWC augmenta cada any un 10 per cent.
El nombre de nois que es planteja fer carrera en ciència i tecnologia quadruplica el de noies.
La bretxa entre homes i dones en STEM és menor als països menys igualitaris.
Els estereotips sexuals de la ciència arrelen en nens i nenes a edats molt primerenques.
La investigació espacial, mig segle per espolsar-se prejudicis i discriminacions sexistes.
Catalunya fomentarà vocacions de dones en ciència, tecnologia, enginyeria i matemàtiques.
El Govern convoca els Premis Dona TIC 2018 per reconèixer el paper de les dones en l'àmbit tecnològic.
Registre públic de Plans d'igualtat
Igualtat d'oportunitats de dones i homes
Formació per a empreses i professionals
D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència
Les empreses i institucions de Catalunya disposen de dues noves eines per fer efectiva la igualtat de dones i homes a les seves organitzacions i millorar substancialment la gestió de persones.
La Guia pràctica de diagnosi d'igualtat i l' Eina de seguiment i avaluació de Plans d'igualtat permetran "acopiar informació fiable, detallada i objectiva per abordar amb garanties unes polítiques de recursos humans que tinguin com a únics referents el mèrit i la capacitat i la corresponsabilitat de dones i homes dins i fora de l'àmbit laboral".
Això va assegurar la directora general d'Igualtat, Mireia Mata i Solsona, durant la presentació d'aquestes eines, el proppassat 14 de juny, davant de 150 professionals i representants d'empreses, institucions i agents socials de tot el país.
Ambdues poden ja consultar-se i descarregar-se en línia.
Com obtenir, pas a pas, una nítida instantània de la situació laboral de dones i homes en una organització.
L'ESAPI és una eina per analitzar la consecució dels objectius i confrontar les mesures amb els seus efectes.
"La igualtat real no és cap ambició utòpica.
Coneix lloc i data de les sessions formatives per al segon semestre de 2017 a tot el territori.
La desigualtat de dones i homes aigualeix el vi dels brindis pel 60è aniversari de la UE.
La selecció de personal basada en competències és una clau per a la igualtat.
Un estudi europeu analitza l'aparent neutralitat dels impostos respecte de dones i homes.
Registre públic de Plans d'igualtat
Igualtat d'oportunitats de dones i homes
D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència
Aquest primer semestre del 2019 ha significat un vertader impuls en el compromís per a l'erradicació de les desigualtats entre dones i homes a l'àmbit laboral, en confluir modificacions legislatives, noves eines per a l'aplicació de plans i mesures d'igualtat, recursos de sensibilització i un augment de la participació als cursos de l'Àrea d'Igualtat d'Oportunitats.
La Direcció General d'Igualtat ha col·laborat, aquest darrer semestre, en la implantació de l'Agenda 2030 a les polítiques d'igualtat en el treball.
28 bilions de dòlars és el cost de la bretxa salarial al PIB anual mundial, segons l'estudi The power of parity, elaborat per McKinsey Global Institute.
Les dades, el punt de partida de qualsevol actuació o política, no són alienes al biaix de gènere.
La Direcció General d'Igualtat ha finalitzat, aquest primer semestre, l'elaboració d'una plataforma única per assistir les empreses, grans, petites i micro, en tot el procés d'elaboració de plans d'igualtat.
La publicació del Reial Decret-Llei 6/2019 ha comportat noves obligacions per a algunes empreses.
Vint-i-tres activitats formatives per a més de vuit-centes persones, en sis mesos.
Reserva't aquestes dues dates: 19 d'octubre i 16 de novembre.
La Comissió de Responsabilitat Social del Consell visita la Fundació.
El Directori RScat acull noves experiències d'entitats catalanes.
El BizBarcelona acull noves tendències en gestió d'equips.
Vols conèixer els principals canvis respecte a les Guies G4?
El director de l'Institut Guttmann, Josep M. Ramírez ens explica el compromís d'aquesta organització amb la responsabilitat social.
Govern i agents socials, convençuts que ha de ser un dels instruments per impulsar la responsabilitat social.
Un fenomen a l'agenda de prioritats de les institucions tant a nivell nacional com internacional.
Les dues últimes sessions tractaran els entorns de treball saludables i la cadena de subministrament.
Ja són més de 150 les bones pràctiques al Directori RScat.
Del 14 al 18 de novembre, torna aquesta cita anual a Catalunya.
Cooperativa de treball associat que ofereix a músics i organitzacions la posada en marxa i la gestió de la seva identitat digital.
El nom d'aquest projecte ve inspirat pel poeta i llibretista italià d'òperes Lorenzo Da Ponte.
Engegat per 4 socis es constitueix com a cooperativa el juliol del 2016.
La música forma part de les seves vides (en formacions, tècniques i humanitats), i sumen la seva experiència en el món digital.
Creuen que avui en dia és molt important la difusió a través d'Internet aprofitant la força de les xarxes socials i de les pàgines web.
És per aquest motiu que es dediquen a promoure la imatge d'un artista o institució musical per tal de presentar la seva professionalitat i solvència, creant la seva identitat digital.
Assessoren en la planificació i l'elaboració de continguts a Facebook, Twitter, LinkedIn, Pinterest, etc, que s'adapten millor a cada professional.
Aquest mitjà permet als músics i organitzacions relacionades amb la música clàssica (festivals, associacions, auditoris, escoles, corals,...) la difusió de les seves activitats i afavoreix la comunicació directe amb el públic, alumnes o altres companys de professió.
daPonte Media desenvolupa tots els aspectes tècnics relacionats amb els llocs web, domini, allotjament, comptes de correu, compatibilitat amb navegadors i dispositius mòbils, SEO...
També crea les seves estructures i dissenys i custodia el manteniment de la imatge corporativa i la marca personal de cada client.
Tal com ells diuen, "A daPonte Media estimem la música i sabem que un espectacle implica llargues hores de dedicació per part de molts professionals abans que els artistes surtin a l'escenari".
Fruit de l'agrupació de diferents organitzacions de l'economia social catalana, neix el 2 de maig, aquesta associació amb la finalitat d'estructurar l'economia social de Catalunya.
Font: Confederació de Cooperatives de Catalunya
Les entitats que han impulsat aquest projecte han estat la Confederació de Cooperatives de Catalunya; La Confederació, Patronal del Tercer Sector Social de Catalunya; la Xarxa d'Economia Solidària; la Taula del Tercer Sector Social de Catalunya i la Federació de Mutualitats de Catalunya.
Els representants de les entitats fundadores van aprovar els estatuts socials que han de dirigir l'organització, i van designar els membres de la Junta Directiva dels propers 4 anys en l'assemblea constituent, celebrada el dia 2 de maig, a la seu de la Confederació de Cooperatives de Catalunya:
President: Perfecto Alonso com a representant de la Confederació de Cooperatives de Catalunya.
Secretari: Joan Segarra representant de La Confederació, Patronal del Tercer Sector Social de Catalunya.
Vocals: Oriol Illa, de La Taula del Tercer Sector Social; Jordi Busquet, de Federació de Mutualitats de Catalunya; i Alfonso Bolado, de la Xarxa d'Economia Social i Solidària.
Els objectius d'aquesta agrupació d'entitats són: la visualització de l'economia social, sumant a l'entorn d'un sol eix totes les organitzacions que posen a les persones i el progrés social en el centre de l'activitat, enlloc del capital; la projecció dels valors propis de l'economia social i la generació d'un discurs col·lectiu cap a la societat catalana; incidència política i social per la defensa d'un determinat model de societat i dels interessos de l'economia social i la promoció de la cohesió, interrelació i diàleg entre les diferents formes, cultures i organitzacions de l'economia social a Catalunya.
La jornada organitzada per la Taula del Tercer Sector i Ivàlua, es va celebrar amb l'objectiu de millorar l'atenció social mesurant els problemes existents i verificant si han estat assolits.
Durant l'acte es va presentar la 'Guia pràctica d'avaluació de programes del Tercer Sector Social'.
La inauguració va anar a càrrec del president de la Taula del Tercer Sector, Oriol Illa, de la subdirectora d'Economia Social, Tercer Sector i Autoempresa de la Generalitat de Catalunya, Roser Hernàndez i el president d'Ivàlua, Frederic Udina.
La ponència inaugural de la jornada va ser presentada per la subdirectora de la Fundació Avedis Donabedian, Pilar Hilarión sota el nom 'La importància de l'avaluació dels programes i serveis del Tercer Sector per a la millora de l'atenció social'.
Miquel Àngel Alegre, analista d'Ivàlua va exposar la 'Guia pràctica d'avaluació de programes del Tercer Sector social'.
Aquesta guia aporta un marc de referència comú, exhaustiu i pràctic per apropar l'avaluació de programes al tercer sector social.
Oriol Illa, fins aleshores president de la Taula del Tercer Sector, es mostra convençut de la importància de fer aquesta tasca avaluadora i de la bona eina que suposa aquesta guia:
"Com a Tercer Sector Social sempre parlem del valor afegit que donem als programes que gestionem.
I parlem de valor afegit perquè, a diferència d'altres operadors, el Tercer Sector és un actor que té vocació de servei públic, que està arrelat i que coneix el territori, que està interrelacionat amb els altres actors, que també té una exigència de transformació social, i que basa la seva acció en canviar les situacions de vulnerabilitat i d'exclusió social.
Ara fa un any que vàrem signar el III Pla de Suport al Tercer Sector Social.
Una de les mesures que aquest acord considera clau és la de l'impuls de l'avaluació ens els programes gestionats per les entitats socials.
Considerem l'avaluació com un exercici molt important pels seus objectius de transparència, transformació, millora i rendició de comptes.
Però el més important és que l'avaluació permet racionalitzar els programes i analitzar allò que funciona i el que no funciona.
Això és positiu per a nosaltres, les entitats socials, però també de cara a demostrar objectivament a la resta de gestors que les nostres accions de transformació social van vinculades a una gestió de qualitat.
Aquest és un primer pas per aconseguir fer dels nostres programes socials projectes més efectius, eficients i amb un major impacte social.
Desitjo que aquesta guia sigui d'utilitat a la vostra entitat".
Cooperativa de treball associat formada per un grup de músics amb l'objectiu de canviar la societat mitjançant la cançó.
Aquest reconegut grup musical té els seus inicis al 2010 arrel de la convivència en un pis d'estudiants del barri Gòtic de Barcelona, però no és fins el 2017 que es constitueixen en cooperativa sense ànim de lucre.
Els seus 9 socis consideren la fórmula cooperativa com la més justa i equitativa i esperen que aquest sigui un model a seguir per part d'altres grups musicals i artístics.
La meitat del drets d'autors de la seva obra, van destinats a col·lectius socials.
La seva activitat sempre va encaminada a canviar el món amb la música, i per això no paren de viatjar on hi ha la cara amarga de la vida (Palestina, Àfrica,..) i de participar en projectes solidaris (bancs d'aliments, centres de refugiats, creació d'escoles,...).
Això els fa estar en un procés continu de coneixement i creixement, amb la idea de teixir una gran xarxa d'amistats, col·lectivitzar els seus treballs i apostar per la gent que participa en projectes transformadors.
Els seus treballs comptem amb les col·laboracions de diversos cantants com Manu Chao, Pau Donés,...
En el seu camí professional han publicat tres discs.
El darrer es titula El Cor de la Terra, on es reflecteixen les vivències del món i les cançons estan vinculades a 14 entitats socials a les quals cediran la meitat dels seus drets.
Al llarg de la seva carrera han rebut nombrosos guardons de la premsa i la industria musical.
Seguint amb la filosofia de Txarango, a la seva pàgina web, s'ofereix la possibilitat de descarregar tots els seus treballs lliurement i gratuïtament.
La formació com a estratègia per promoure el canvi de valors envers la igualtat de dones i homes en l'àmbit laboral.
Curs "Aproximació a l'assetjament sexual i per raó de sexe a la feina" amb la docent Carme Vidal.
Realitzat al Palau Centelles el 10 d'abril del 2019.
Una de les funcions principals de l'Àrea d'Igualtat d'Oportunitats de dones i homes de la Direcció General d'Igualtat és proporcionar a les empreses i organitzacions formació, eines metodològiques i altres recursos per avançar en la incorporació de mesures d'igualtat i d'organització del temps que garanteixin i millorin la qualitat i l'equitat en el treball.
Aquest primer semestre han rebut formació especialitzada en gènere un total de 822 persones, de les quals 673 han estat dones i 149 homes, que han participat en els següents cursos:
El Reial Decret-Llei 6/2019, d'1 de març, de mesures urgents per a la garantia de la igualtat de tracte i d'oportunitats entre dones i homes al treball i l'ocupació, suposa la introducció d'importants novetats en relació a plans i mesures d'igualtat a les empreses.
L'aprovació d'aquesta norma va suposar la modificació de 7 lleis diferents, amb la finalitat d'incidir de forma directa en la igualtat de tracte i d'oportunitats entre dones i homes en el treball.
Aquestes modificacions apunten estretament a reduir la bretxa salarial, promoure la presència de dones en llocs de responsabilitat i lluitar contra la segregació horitzontal, alhora que eliminar qualsevol discriminació en relació a la maternitat i les cures.
D'entrada, el canvi més significatiu és la obligatorietat de tenir pla d'igualtat a les empreses de 50 o més persones treballadores.
L'aplicació d'aquesta novetat es farà de forma gradual, de manera que les empreses de més de 150 persones tenen un període d'un any per a tenir el pla, les d'entre 100 i 150 dos i les de 50 a 100, un període de tres anys per a adequar-se a la legislació.
El text també fa referència als estàndards mínims dels plans d'igualtat i els àmbits a tractar a la diagnosi: procés de selecció i contractació, classificació professional, formació, promoció professional, condicions de treball, corresponsabilitat, infrarepresentació femenina, retribucions i prevenció de l'assetjament sexual i per raó de sexe.
Altres novetats importants que contempla el Reial Decret-Llei son les auditories salarials, els sistemes de seguiment i avaluació i el registre de plans, que passa a ser obligatori per a les empreses obligades a tenir pla, novetats totes elles que han des ser desplegades per reglament.
Inclou, també, l'elaboració de la diagnosi en el si de la Comissió Negociadora del Pla d'igualtat i dictamina que la direcció de l'empresa ha de facilitar totes les dades i informació necessària per a elaborar-lo.
Per altra banda, el Reial Decret-Llei tip ifica com a infracció greu el no compliment de les obligacions en matèria de plans i mesures d'igualtat, estableix l'o bligatorietat de tenir un registre de salaris de la plantilla, desagregat per sexe i l'e quiparació dels permisos de maternitat i paternitat de forma transitòria fins al 2021.
El Reial Decret-llei inclou una disposició transitòria d'entrada de la obligació de tenir el pla d'igualtat registrat per a les empreses a partir de 50 persones treballadores, d'entre 1 a 3 anys.
La realitat de les dones i les desigualats sovint són situacions que no s'observen, pel fet de no estar quantificades.
Les dades amb les quals dissenyem polítiques públiques i empresarials sovint ens descriuen una realitat acotada, elaborada, malauradament, amb poca o inexistent perspectiva de gènere.
Sabem que hi ha desigualtats en l'àmbit laboral, violències masclistes, coneixem la bretxa salarial, el sostre de vidre, el terra enganxifós.
Sabem, també, que la pobresa és femenina, que hi ha segregacions verticals i horitzontals.
Ho coneixem a partir d'estadístiques oficials, d'estudis específics, de l'acadèmia o d'empreses de consultoria i investigació, que fan la recopilació de dades estadístiques.
Però, a pesar que la Llei 17/2015, per a la igualtat efectiva de dones i homes obliga a la recollida de dades estadístiques desagregades per sexe, l'ús del masculí genèric encara abusa en l'anàlisi de moltes investigacions.
A pesar que les dones són visibles, cada dia i cada cop més, als diferents àmbits, el silenci encara inunda de referents els imaginaris col·lectius, les estadístiques no analitzen amb especificitat i, per tant, hi ha realitats que, com que no s'observen, no es poden tractar acuradament.
Segons l'informe global elaborat per Open Data Barometer, només el 66% de les estadístiques oficials estan desagregades per sexe.
Si la realitat existeix en tant que és observada, i es transforma posant-hi llum i fent-la visible mitjançant l'observació, es pot canviar si es deixa d'analitzar amb perspectiva de gènere?
Tenir una fotografia clara de quina és la realitat implica poder quantificar-la i fer-ho, amb urgència, aplicant la perspectiva de gènere, sabent que les polítiques que dissenyem, siguin quines siguin, perden eficiència si no es tenen en consideració les desigualtats entre homes i dones.
És, doncs, tant important fer-se preguntes com dissenyar-les i respondre-les amb les ulleres del gènere, és a dir, analitzar i actuar des de l'inici amb la visió completa de la realitat per, així, poder-la transformar.
Es tracta de tenir en compte des de l'inici de la recopilació de les dades, però també de reivindicar, fer visibles en números i presència, revertir absències a base de desagregar dades per sexe.
Ocupar els espais intangibles, com són les dades, des del moment de la diagnosi, la implantació i l'avaluació de totes les actuacions, permet posar el focus no només en el què passa, sinó en les causes del què passa.